Papa uputio poruku mira iz Izraela
Papa Benedikt XVI, tokom posjete Izraelu, održao je misu u Dolini Kedron, blizu Getsimanskog vrta, gdje se vjeruje da se Isus molio sa 
Hiljade vjernika prisustvovale su misi, koju je je papa Benedikt XVI održao izvan zidova Starog grada u Jerusalimu, na svetom mjestu okrenutom prema Maslinovoj gori. Papa je u Dolinu Kedron stigao u svom specijalnom vozilu, osmjehujući se i mašući okupljenim vjernicima. “kazao je Papa u svojoj propovjedi. Poglavar Rimokatoličke crkve pozvao je hrišćane, koji napuštaju Svetu zemlju u velikom broju, da istraju. Papa je prethodno obišao najveća muslimanska i jevrejska svetilišta u Jerusalimu, odakle je vjernicima uputio poruku mira. Posjetio je Brdo Hrama odakle se, prema islamskom vjerovanju, prorok Muhamed uzdigao na nebo i, takođe, Zid plača, najveće jevrejsko svetilište. Na svetim mjestima uputio je poruku pomirenja, pozivajući Izraelce i Palestince da započnu istinski dijalog usmjeren ka izgradnji svijeta, u kojem vladaju pravda i mir. I muslimani i jevreji polažu pravo na Brdo Hrama, što je u prošlosti često bio uzrok nasilja. Rješavanje tog spora je jedno od najsloženijih pitanja tokom više od 15 godina bliskoistočnih mirovnih pregovora.